《和刘会之野堂韵》
宋代·杜范

草草春又过，凄晦风雨夕。
三年乌伤梦，不断一区宅。
台山在何乌，空有尘满屐。
英英江夏公，老龙蟠古泽。
寻胜著幽宇，搜奇列佳石。
可斋不出门，亦复为渠役。
酒酣对崔嵬，寸管凌千尺。
念我萧寺中，远赠烦走力。
隐几读妙句，缅怀宾主席。
何当谢吏纲，足蹑堂上客。

作者简介：（1182—1245）宋台州黄岩人，字成之，号立斋。宁宗嘉定元年进士。累迁殿中侍御史，极言台谏失职之弊。理宗嘉熙二年知宁国府，发粟赈饥，镇压两淮饥民反抗。还朝，累拜吏部侍郎兼中书舍人，数上疏抨击朝政积弊。淳祐四年，擢同知枢密院事，次年拜右丞相，上书言五事，继又上十二事，条陈当朝利病，提出为政主张。卒谥清献。有《清献集》。